CELEX: 22022D1130
Language: sk
Date: 2022-03-18 00:00:00
Title: Rozhodnutie Spoločného výboru EHP č. 62/2022 z 18. marca 2022, ktorým sa mení príloha II (Technické predpisy, normy, skúšky a certifikácia) k Dohode o EHP [2022/1130]

7.7.2022   
               
               
                  SK
               
               
                  Úradný vestník Európskej únie
               
               
                  L 182/39
               
            
         ROZHODNUTIE SPOLOČNÉHO VÝBORU EHP č. 62/2022
         z 18. marca 2022,
         ktorým sa mení príloha II (Technické predpisy, normy, skúšky a certifikácia) k Dohode o EHP [2022/1130]
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
         keďže:
         
                     (1)
                  
                  
                     Nariadenie Komisie (EÚ) 2021/1156 z 13. júla 2021, ktorým sa mení príloha II k nariadeniu Európskeho parlamentu a Rady (ES) č. 1333/2008 a príloha k nariadeniu Komisie (EÚ) č. 231/2012, pokiaľ ide o glykozidy steviolu (E 960) a rebaudiozid M vyrobené enzýmovou modifikáciou glykozidov steviolu zo stévie (1), sa má začleniť do Dohody o EHP.
                  
               
                     (2)
                  
                  
                     Toto rozhodnutie sa týka právnych predpisov o potravinách. Právne predpisy o potravinách sa na Lichtenštajnsko neuplatňujú, pokiaľ sa naň vzťahuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, ako je uvedené v úvode ku kapitole XII prílohy II k Dohode o EHP. Toto rozhodnutie sa preto neuplatňuje na Lichtenštajnsko.
                  
               
                     (3)
                  
                  
                     Príloha II k Dohode o EHP by sa preto mala zodpovedajúcim spôsobom zmeniť,
                  
               PRIJAL TOTO ROZHODNUTIE:
         
            Článok 1
            V kapitole XII prílohy II k Dohode o EHP sa v bode 54zzzzr [nariadenie Európskeho parlamentu a Rady (ES) č. 1333/2008] a bode 69 [nariadenie Komisie (EÚ) č. 231/2012] dopĺňa táto zarážka:
            
                        „–
                     
                     
                        
                           32021 R 1156: nariadenie Komisie (EÚ) 2021/1156 z 13. júla 2021 (Ú. v. EÚ L 249, 14.7.2021, s. 87).“
                     
                  
         
            Článok 2
            Znenie nariadenia (EÚ) 2021/1156 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
         
         
            Článok 3
            Toto rozhodnutie nadobúda účinnosť 19. marca 2022 pod podmienkou, že boli doručené všetky oznámenia podľa článku 103 ods. 1 Dohody o EHP (*).
         
         
            Článok 4
            Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
         
         
            V Bruseli 18. marca 2022
            
               
                  Za Spoločný výbor EHP
               
               
                  predseda
               
               Nicolas VON LINGEN
            
         
         
            (1)  Ú. v. EÚ L 249, 14.7.2021, s. 87.
         
            (*)  Ústavné požiadavky neboli oznámené.